  Туспуктэм: Наталия Сильвестрова Наталия Сильвестрова 9-тӥ тулыспалэ Удмуртиын пильмо луоз, кӧня ке лымыялоз, уйин интыосын золгес. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйпал шундыпуксён палась секундскын 8-13 метре пельтоз, нуназе – лымшор но шундыпуксён вискысь 6-11 метре. Омырын уйин -14...-19, нуназе -11…-16 возиськоз. Сюресъёс вылын йӧвалег. Омыр зӥбет луло узвесь юбоя 729 миллиметр луоз, омырлэн мускытлыкез — 83 процент. Тегъёс: куазь Удмуртия  